बोलीं- फिर से भरोसा करने में वक्त लगता है, बाद में डिलीट किया कैप्शन
Bollywood Actress Urvashi Rautela  Shares Cryptic Post During IPL Match. एक्ट्रेस उर्वशी रौतेला हाल ही में दिल्ली कैपिटल्स और मुंबई इंडियन्स का मुकाबला देखने मुंबई के लिए अरुण जेटली स्टेडियम पहुंचीं थीं। इस दौरान उन्होंने अपने इंस्टाग्राम हैंडल पर मैच की कई फोटोज और वीडियोज शेयर कीं
उर्वशी रौतेला हाल ही में दिल्ली कैपिटल्स और मुंबई इंडियन्स का मुकाबला देखने मुंबई के लिए अरुण जेटली स्टेडियम पहुंचीं थीं। अब एक्ट्रेस ने 20 अप्रैल को स्टेडियम की कुछ तस्वीरें शेयर की हैं। साथ ही उर्वशी ने एक क्रिप्टिक पोस्ट शेयर किया, जिसमें उन्होंने हिंट दिया कि उनका दिल टूटने के बाद अब रिपेयर हो रहा है। हालांकि, अब उर्वशी ने पोस्ट से यह कैप्शन हटा दिया है।
पहले पोस्ट लिखा, फिर डिलीट किया
20 अप्रैल को उर्वशी ने इंस्टाग्राम पर कुछ तस्वीरें शेयर की, जिसमें वो अपनी पसंदीदा टीम के लिए चियर करते हुए नजर आईं। ग्रीन कलर के आउटफिट में उर्वशी बेहद खूबसूरत दिख रहीं थीं।
फोटो शेयर करते हुए उर्वशी ने लिखा था- ‘घायल दिल को ठीक होने और फिर से भरोसा करने में समय लगता है।’ भले ही उर्वशी ने पोस्ट में किसी का नाम नहीं लिया हो, लेकिन सोशल मीडिया यूजर्स का कहना है कि ये पोस्ट क्रिकेटर ऋषभ पंत के लिए था।
अब उर्वशी ने पुराने कैप्शन को डिलीट कर दिया है और उसकी जगह पर इमोजी लगाए हैं। लेकिन इससे पहले ही फैंस ने उनके कैप्शन को नोटिस कर लिया था।
यूजर्स बोले- क्या फायदा, ऋषभ तो आया नहीं 
उर्वशी के इस पोस्ट पर यूजर्स जमकर रिएक्ट कर रहे हैं। एक यूजर ने कमेंट सेक्शन में लिखा- क्या फायदा, कल ऋषभ तो मैच देखने आए ही नहीं। दूसरे यूजर ने लिखा- क्या आप ऋषभ पंत को खोज रही हैं। तीसरे यूजर ने लिखा- ‘ऋषभ पंत को खोजने आई हो क्या?’
कुछ दिनों पहले ही ट्रोल हुई थीं ट्रोल
कुछ दिन पहले ही IPL 2023 के एक मैच के दौरान ऋषभ पंत अपनी टीम दिल्ली कैपिटल्स को चियर करने स्टेडियम पहुंचे थे। वहां एक फैन ने एक पोस्टर पर लिखा था- ‘थैंक गॉड उर्वशी यहां नहीं हैं।’ इसी पर उर्वशी ने भी रिएक्ट किया था। उर्वशी ने उस फैन का फोटो शेयर करते हुए लिखा, क्यों?’
